સલ્લા ખાતે શુક્રવારે પાટીદારો 500 મહિલાઓ દ્વારા સરકારના વિરુદ્ધમાં રણટંકાર કરવામાં આવ્યો હતો. અને ગુજરાત સરકારને ચેતવણી આપવામાં આવી કે હાર્દિક પટેલને કંઈ પણ થશે તો ઉગ્ર આંદોલન કરવામાં આવશે. જો સરકાર દ્વારા માંગ નહી સંતોષાય તો સલ્લાની મહિલાઓ જરુર પડે રોડ પર ઉતરશે અને આક્રમકતાથી આંદોલન કરશે. સલ્લાની પટલાણીઓનું હાર્દિક પટેલ માટે પોતાના જીવની શક્તિ સાથે લડી લેવા સમર્થન દર્શાવ્યું હતું અને સલ્લા ગામમાં ભાજપ માટે પ્રતિબંધ મૂકી પાટીદાર મહિલાઓએ જણાવ્યું કે ‘આજ પછી અમે સંકલ્પ કરીએ છીએ કે ભાજપને વોટ નહીં આપીએ અને ભાજપના નેતાઓ ગામમાં પ્રવેશ્યા તો થાળી-વેલણ વડે વિરોધ કરીશું.’